T U R I S T I Č K A Z A J E D N I C A

L I Č K O – S E N J S K E Ž U P A N I J E



PRIJEDLOG PROGRAMA RADA SA FINANCIJSKIM

PLANOM ZA 2015. GODINU

Gospić, listopad 2014.g.

**UVOD**

Prijedlog programa rada sa financijskim planom Turističke zajednice Ličko-senjske županije za 2015.g. izrađen je temeljem:

* fizičkih rezultata turističkog prometa ostvarenog na području Ličko-senjske županije za razdoblje siječanj – rujan 2014.g.
* iskustava iz 2014.g. i prijašnjih godina,
* ostvarenih rezultata i aktivnosti u 2014.g.
* strategije razvoja turizma RH do 2020.g.
* dogovora sa turističkim zajednicama nižeg ustroja sa područja Županije.

Sukladno zakonski utvrđenim zadaćama Turistička zajednica Ličko-senjske županije tijekom 2015. godine provodit će promidžbu turizma Ličko-senjske županije te sustavno poticati i koordinirati aktivnosti za poboljšanje općih uvjeta i sadržaja boravka turista u Ličko-senjskoj županiji.

Aktivnosti Turističke zajednice Ličko-senjske županije u 2015. godini:

* poticanje, očuvanje, unapređivanje i promicanje svih postojećih turističkih resursa i potencijala Ličko-senjske županije,
* suradnja sa pravnim i fizičkim osobama koje su neposredno i posredno uključene u turizam na razini županijskog gospodarskog ustroja,
* poticanje i pomoć u razvoju turizma u općinama i gradovima koji nisu turistički razvijeni,
* poticanje gospodarskih, kulturnih, športskih i drugih priredbi i manifestacija koje su od značaja za Ličko-senjsku županiju,
* koordinacija djelovanja i nadzor izvršavanja ciljeva i zadaća TZ gradova, općina i mjesta na području Županije,
* obavljanje svih ostalih zadaća predviđenih Zakonom o turističkim zajednicama, a i one koje joj budu povjerene od strane turističkih zajednica nižeg ustroja sa područja Ličko-senjske županije te zadaće od strane Hrvatske turističke zajednice.

Turistička zajednica Ličko-senjske županije u svrhu što djelotvornijeg nadzora izvršavanja zadaća i ciljeva turističkih zajednica nižeg ustroja sa područja Ličko-senjske županije održat će 2 sastanka sa direktorima ili predstavnicima tih turističkih zajednica. Prva koordinacija održat će se tijekom ožujka na kojoj će se analizirati protekla godina i ostvarenje rezultata, priprema glavne turističke sezone,

Druga koordinacija održat će se u rujnu 2015.g na kojoj će se razgovarati o promotivnim aktivnostima za iduću godinu.

**PROCJENA FIZIČKOG OBUJMA PROMETA U LIČKO-SENJSKOJ**

**ŽUPANIJI ZA 2015. GODINU**

Prema podacima turističkih zajednica općina, gradova i mjesta u Ličko-senjskoj županiji u prvih devet mjeseci 2014. godine zabilježeni su slijedeći pokazatelji fizičkog prometa: dolasci 485.615, noćenja 1.979.472, od toga je domaćih gostiju bilo 24.987 a ostvarili su 94.882 noćenja, stranih gostiju bilo je 460.633 a ostvarili su 1.884.590 noćenja.

U odnosu na 2013. godinu zabilježen je porast od 5% u dolascima i 4% u noćenjima, porast u dolascima i broju noćenja zabilježen je kod stranih gostiju dok je kod domaćih u dolascima registriran porast od 3,5% a u noćenjima pad za 2,5%.

Uzevši u obzir negativna kretanja u svjetskom gospodarstvu, kao cilj u 2015. godini postavljamo rezultate iz 2014. godine, kako u dolascima tako i u ostvarenim noćenjima, s mogućnošću povećanja od 4 do 5%.

Procjena registriranih dolazaka i noćenja domaćih i stranih turista u 2014. i prognoza za 2015. godinu:

|  |  |  |  |  |
| --- | --- | --- | --- | --- |
| DOLASCI | OSTVARENO | PROGNOZA | PROGNOZA | INDEKS |
|  | **2013.** | **2014.** | **2015.** | **15/14** |
| DOMAĆI | 27.700 | 28.000 | 29.000 | 103 |
| STRANI | 465.128 | 480.000 | 500.000 | 104 |
| UKUPNO | **492.828** | **508.000** | **529.000** | **104** |
| **NOĆENJA** |  |  |  | **15/14** |
| DOMAĆI | 104.688 | 110.000 | 114.000 | 103 |
| STRANI | 1.835.770 | 2.000.000 | 2.100.000 | 105 |
| UKUPNO | **1.940.458** | **2.110.000** | **2.214.000** | **105** |

1. **ADMINISTRATIVNI RASHODI**
2. **RASHODI ZA RADNIKE**

Turistički ured Turističke zajednice Ličko-senjske županije upošljava tri djelatnika u stalnom radnom odnosu, direktor, stručni suradnik i administrativni djelatnik.

Knjigovodstveni dio posla ureda obavlja osoba primljena na ugovor o djelu.

**Planirana sredstva 640.000,00 Kn**

1. **RASHODI UREDA**

Troškovi za rashod ureda odnose se na troškove rada ureda, troškove najma, energiju, komunalnu naknadu, leasing automobila i kupovinu potrebne opreme.

**Planirana sredstva 170.000,00 Kn**

1. **Naknade i ostali troškovi Turističkog vijeća, Nadzornog odbora i članova Skupštine Turističke zajednice Ličko-senjske županije**

Tijekom 2015.g. sjednice Skupštine Turističke zajednice Ličko-senjske županije održat će se dva puta. Prva Sjednica Skupštine na kojoj će se raspravljati o Prijedlogu godišnjeg financijskog izvješća, Izvješću o obavljenom nadzoru Nadzornog odbora održat će se u mjesecu ožujku. Druga sjednica Skupštine održat će se studenom 2015.g. i na toj sjednici će se razmatrati prijedlog godišnjeg Programa rada sa financijskim planom i prijedlog Izvješća Nadzornog odbora o obavljenom nadzoru poslovanja za razdoblje siječanj – rujan.

Turističko vijeće Turističke zajednice Ličko-senjske županije tijekom 2015. g. održat će sjednice najmanje 4 puta. Na sjednicama Turističkog vijeća donosit će se prijedlozi Financijskog izvješća za prethodnu godinu, Prijedlog Programa rada sa financijskim planom za iduću godinu, razmatrat će se Izvješće Nadzornog odbora, razmatrat će Izvješće o radu ureda i direktora te donositi odluke o prihvaćanju ili neprihvaćanju. Turističko vijeće na svojim sjednicama raspravljat će i donositi mišljenja i odluke o svim bitnim pitanjima za rad ureda kao i razvoju i promicanju turizma Ličko-senjske županije.

Nadzorni odbor Turističke zajednice Ličko-senjske županije održat će dvije sjednice tijekom 2015.g. na kojima će se nadzirati vođenje poslova Turističke zajednice, upravljanje i raspolaganje financijskim sredstvima u okviru planiranog predviđenog Programom rada sa financijskim planom.

O obavljenom nadzoru Nadzorni odbor podnijet će izvješće Turističkom vijeću i Skupštini, te Turističkom vijeću Hrvatske turističke zajednice.

Za rad Turističkog vijeća, Nadzornog odbora i Skupštine Turističke zajednice Ličko-senjske županije (dnevnice i trošak prijevoza) potrebno je planirati određene troškove.

**Planirana sredstva 10.000,00 Kn**

1. **DIZAJN VRIJEDNOSTI**
2. **POTPORA DOGAĐANJIMA**

Turistička zajednica Ličko-senjske županije financijski će podržati zabavne, sportske i ostale manifestacije koje za cilj imaju unapređenje proizvoda.

Manifestacije kojima će se dati potpora kandidiraju se isključivo od turističkih zajednica nižeg ustroja sa područja Županije i moraju biti podržane od strane turističke zajednice na području koje se održavaju.

Odluku o izboru manifestacija i visini potpora donijet će Turističko vijeće Turističke zajednice Ličko-senjske županije.

**Planirana sredstva 60.000,00 Kn**

1. **KOMUNIKACIJA VRIJEDNOSTI**
2. **ONLINE KOMUNIKACIJE**
   1. **Održavanje web stranice**

Internet oglašavanje je za nas najvažniji način promoviranja i način na koji danas najbrže dolazimo do krajnjeg korisnika. Da bi što bolje i kvalitetnije promovirali turističku ponudu tijekom 2015.g. web stranica Turističke zajednice Ličko-senjske županije ažurirat će se i dopunjavati novim proizvodima i ponudom koja se bude javljala na tržištu.

**Planirana sredstva 10.000,00 Kn**

1. **OFFLINE KOMUNIKACIJE**
   1. **Oglašavanje u promotivnim kampanjama javnog i privatnog sektora**

Oglašavanje u promotivnim kampanjama je način promocije koja povezuje neposredni interes pojedinih subjekata – od turističke tvrtke, preko sustava turističkih zajednica, Glavnog ureda Hrvatske turističke zajednice, domaće putničke agencije do inozemnog organizatora putovanja.

Za odabir promotivnih kampanja i/ili promotivnih/prodajnih kanala Hrvatska turistička zajednica raspisat će javne natječaje, putem kojih će zainteresirane turističke zajednice, strukovne udruge, organizatori putovanja i zračni prijevoznici kandidirati svoje promotivne kampanje i/ili promotivno/prodajne kanale za oglašavanje . Natječajima će biti detaljno propisani uvjeti i dokumentacija za kandidiranje, kao i visina sredstava i način izračuna sudjelovanja subjekata u oglašavanju.

Oglašavanje će se provoditi po sljedećim modelima:

**Model I –oglašavanje na svim tržištima sa sustavom u promotivnim kampanjama nositelja smještajne ponude destinacije za pred i posezonu, oglašavanje se može odvijati cijelu godinu.** Oglašavanje obuhvaća: oglašavanje u tiskovnim medijima, oglašavanje na televiziji, oglašavanje na radiju, oglašavanje na internetu, oglašavanje putem plakatiranja, newsletter oglašavanje preko medija.

Nositelj promotivne kampanje je gospodarski subjekt koji sukladno Zakonu o ugostiteljskoj djelatnosti pruža usluge smještaja u Hrvatskoj.

**Model IV – oglašavanje hrvatskog turizma na svim tržištima zajedno sa sustavom turističkih zajednica i drugim zainteresiranim subjektima u promotivnim kampanjama i/ili promotivnim/prodajnim kanalima zračnih i drugih prijevoznika, tour operatora/turističkih agencija, drugih nositelja ponude destinacije za posebne programe destinacija u 2015. godini.**

Oglašavanje može obuhvaćati: oglašavanje posebnih programa destinacijske ponude, oglašavanje programa zračnog, trajektnog/brodskog, željezničkog i autobusnog prijevoza od interesa za turizam destinacije, oglašavanje organiziranih zimskih i drugih programa tour operatora/turističke agencije od posebnog interesa za turizam destinacije, oglašavanje ostalih programa od interesa za turizam destinacije.

**Oglašavanje obuhvaća: oglašavanje u tiskovnim medijima, oglašavanje na TV i radiju, oglašavanje na internetu, vanjsko oglašavanje (plakati, displeji na javnim prostorima i javnom prijevozu), newsletter oglašavanje preko medija i oglašavanje u vlastitim prodajnim i promotivnim kanalima prijevoznika, tour operatora, turističke agencije ili organizatora.**

**Model V – oglašavanje hrvatskog turizma u promotivnim kampanjama i/ili promotivnim/ prodajnim kanalima sustava turističkih zajednica, nositelja smještajne ponude ili tour operatora i/ili turističkih agencija koji će oglašavati turizam na području kontinenta, osim na području Grada Zagreba.**

Oglašavanje obuhvaća: oglašavanje u tiskanim medijima, oglašavanje na televiziji i radiju, oglašavanje na Internet portalima, vanjsko oglašavanje (plakati, displeji) i newsletter oglašavanje preko medija.

**Planirana sredstva 60.000,00 Kn**

**2.4. Brošure i ostali tiskani materijali**

U 2015.g. radit će se reprint brošure 10+1 razlog za posjet Ličko-senjskoj županiji: na engleskom (4.000 primjeraka), njemačkom (3.000 primjeraka) i talijanskom jeziku (1.000 primjeraka).

Osim brošure radit će se i reprint biciklističkog atlasa u nakladi od 5.000 primjeraka na hrvatskom i engleskom jeziku.

**Planirana sredstva 75.000,00 kn**

1. **DISTRIBUCIJA I PRODAJA VRIJEDNOSTI**
2. **SAJMOVI**

U 2015. godini Turistička zajednica Ličko-senjske županije nastupit će na slijedećim turističkim sajmovima:

* Amsterdam – **Fiets en Wandelbeurs Netherlands**
* Beč - **Ferienmesse**
* London – **Destination**
* Stuttgart - **CMT**
* Barcelona - **SITC**
* Berlin – **ITB**
* Milano – **BIT**
* Pariz – **Destination nature**
* Korea -Seuol
* Duesseldorf – **Caravan salon**
* Stockholm - Švedska

Sve prezentacije na turističkim sajmovima održat će se u suradnji sa turističkim zajednicama nižeg ustroja sa područja Županije a također se u 2015. godini nastavlja i suradnja sa turističkim zajednicama 4 dalmatinske županije (Zadarskom, Šibensko-kninskom, Splitskom i Dubrovačko-neretvanskom) sa kojima će se nastupiti na sajmovima u Amsterdamu, Londonu, Parizu, Barceloni, Duesseldorfu i Seulu.

Sajam u Beču je specijalizirani sajam na kojem ćemo nastupiti sa Hrvatskom gospodarskom komorom Županijska komora Otočac koja je nositelj nastupa na tom sajmu.

NP Plitvička jezera organizator je nastupa na sajmovima u Berlinu, Milanu i Stuttgartu.

**Planirana sredstva 190.000,00 Kn**

1. **STUDIJSKA PUTOVANJA NOVINARA I SURADNJA S NOVINARIMA**

Studijska putovanja novinara organiziraju se u suradnji sa Glavnim uredom Hrvatske turističke zajednice. Studijske grupe novinara koje dolaze na naše područje uglavnom su organizirane od strane Glavnog ureda koji pokriva troškove transfera i smještaja. Turistička zajednica Ličko-senjske županije u suradnji sa turističkim zajednicama nižeg ustroja sa područja Županije pokriva troškove ekstra obroka i vođenja i eventualne dodatne troškove koji proizlaze iz programa.

**Planirana sredstva 20.000,00 Kn**

1. **POSEBNE PREZENTACIJE – ROAD SHOW PREZENTACIJE**

Turistička zajednica Ličko-senjske županije u cilju promocije turističke ponude Županije organizirat će road show prezentacije u inozemstvu.

Prezentacije u inozemstvu organizirat će se u suradnji sa turističkim zajednicama nižeg ustroja sa područja Županije i 4 dalmatinske turističke zajednice županija.

Tijekom travnja i svibnja odradit će se prezentacije u Slovačkoj (Bratislava), Italija (Trst), Češka (Plzen), Mađarska (Budimpešta), Poljska (Krakow, Varšava, Wroclaw), Belgija (Bruxelle), Njemačka (Langenfeld), Irska (Dublin) i Slovenija (Ljubljana, Maribor).

Uz eno-gastro prezentacije i zabavni program, svaka prezentacija bit će popraćena i press konferencijom.

**Planirana sredstva 150.000,00 Kn**

1. **INTERNI MARKETING**
2. **EDUKACIJA (turističke zajednice na području Županije, zaposleni, subjekti javnog i privatnog sektora)**

Tijekom 2015. g. Turistička zajednica Ličko-senjske županije organizirat će savjetovanja u svrhu edukacije svih zainteresiranih sudionika turističkog sektora i potencijalnih zainteresiranih sa ciljem usklađivanja vizije i definiranja prioriteta turističkog razvoja Ličko-senjske županije.

**Planirana sredstva 20.000,00 Kn**

1. **KOORDINACIJA I NADZOR SUSTAVA TURISTIČKIH ZAJEDNICA NA PODRUČJU ŽUPANIJE**

U 2015. godini Turistička zajednica Ličko-senjske županije održat će dvije koordinacije sa turističkim zajednicama nižeg ustroja. Koordinacije će se održati početkom godine – dogovor o aktivnostima vezanim uz nastup na sajmovima i road show prezentacijama i priprema turističke sezone, rujan – dogovor o aktivnostima za iduću godinu i priprema izrade programa rada.

**Planirana sredstva 10.000,00 Kn**

1. **MARKETINŠKA INFRASTRUKTURA**

**5. BANKA FOTOGRAFIJA I PRIPREMA U IZDAVAŠTVU**

Tijekom 2015. godine obnavljat će se fundus dijateke za potrebe tiskanih publikacija, oglašavanja na internetu, časopisima i nastupa na sajmovima i raznim prezentacijama.

**Planirana sredstva 10.000,00 Kn**

1. **POSEBNI PROGRAMI**
2. **Projekt razvoja područja od Senja do Karlobaga**

Dio Jadranske magistrale od Senja do Karlobaga od strane motorista i novinara njemačkog Motorada proglašena je jednom od najljepših cesta u Europi. U njemačkom Motoradu kao i u našem izdanju revije specijaliziranom za motoriste Motorevija, objavljeno je nekoliko članaka o ljepoti vožnje motorima, na ovom dijelu Jadranske magistrale, koja je moguća tokom cijele godine.

Cilj nam je tijekom 2015.g. pojačati promidžbu ovog dijela naše Županije i dovesti što veći broj ljubitelja vožnje na motociklima, posebice u razdoblju pred i posezone.

Tijekom 2015. g. planirana je izrada deplijana vezanog uz predstavljanje ovog dijela Jadranske magistrale i nadopuna Internet stranica istim.

**Planirana sredstva 15.000,00 kn**

1. **OSTALO**
2. **Master plan razvoja turizma Ličko-senjske županije do 2020.g.**

Iako turizam za Ličko-senjsku županiju predstavlja izuzetno važnu gospodarsku djelatnost i jedan je od neupitnih razvojnih prioriteta, turistička aktivnost na području Županije još uvijek nije razvijena sukladno potencijalu njene raznovrsne resursno atrakcijske osnove. Usprkos zadovoljavajućim poslovnim rezultatima NP Plitvička jezera i grada Novalje, ključne razloge nedovoljno dinamičnog razvoja turizma na cijelom prostoru Županije valja, dobrim dijelom tražiti u nerazvijenijoj turističkoj infra i suprastrukturi, pri čemu je osobito značajan nedostatak kvalitetne smještajne ponude, ali i nedostatak dobro osmišljenog sustava turističkih doživljaja kao temeljnog preduvjeta za dolazak i eventualni višednevni boravak.

Izradom Master plana razvoja turizma Ličko-senjske županije i njegovom neposrednom implementacijom, na dugoročno održiv i socijalno prihvatljiv način, doprinijeli bi većem intenzitetu i kvalitativnom unapređenju današnje razine turističkog prometa na cijelom prostoru Županije. Na taj bi se način, kroz turističko (re)pozicioniranje, izgradnju novih i/ili modernizaciju postojećih objekata turističko-ugostiteljske ponude te razvoj sustava novih turističkih iskustava u nekoliko karakterističnih regija (teritorijalnih klastera), stvorile bitne pretpostavke za kvalitetniji turistički iskorak i otvaranje cijelog prostora Ličko-senjske županije pažljivo ciljanim segmentima turističke potražnje.

**Planirana sredstva 250.000,00 kn**

**Prijenos sredstava u iduće razdoblje**

Sukladno planiranim prihodima i rashodima iznos od 510.000,00 kn predstavlja razliku koja će se prenijeti u 2015.g. za poslovanje u prvoj polovici godine s obzirom na manji priljev sredstava od izvornih prihoda a veći obim planiranih aktivnosti.

**Planirana sredstva 510.000,00 kn**

**IX FINANCIJSKI PLAN**

Prihodi

U 2015. godini planira se povećanje prihoda za 5% i to kako slijedi:

1. Planira se povećanje ukupnih prihoda od boravišne pristojbe za 9% u odnosu na prihode od boravišne pristojbe u 2014.g., odnosno planira se prihod od 1.200.000,00 kn
2. Planira se da će se prihod od turističke članarine povećati za 5%, odnosno da će iznositi 190.000,00 kn
3. Planira se povećanje prihoda iz proračuna Hrvatske turističke zajednice u iznosu od 170.000,00 kn za sufinanciranje nastupa na sajmovima i road show prezentacijama, te prihod od Ministarstva turizma RH za sufinanciranje projekta izrade Master plana razvoja turizma Ličko-senjske županije u iznosu od 200.000,00 kn
4. Planiraju se preneseni prihodi u iznosu od 510.000,00 kn
5. Ostali nespomenuti planirani prihodi u iznosu od 98.000,00 kn odnose se na prihode sufinanciranja zajedničkih nastupa na sajmovima i road show prezentacijama od strane turističkih zajednica nižeg ustroja sa područja Županije i 4 dalmatinske turističke zajednice

**Financijski plan po izvorima prihoda**